pythainlp/thaigov-v2-corpus-22032023 huggingface dataset:
วันพฤหัสบดีที่ 2 กุมภาพันธ์ 2566
02/02/2566
กรมบัญชีกลางอัปเดตบัตรสวัสดิการแห่งรัฐ เดือน ก.พ. 66 จ่ายอะไรบ้าง
กรมบัญชีกลางได้เบิกจ่ายและโอนเงินให้แก่หน่วยงานและร้านค้าที่รับชำระค่าสินค้าและบริการผ่านบัตรสวัสดิการแห่งรัฐ ประจำเดือนกุมภาพันธ์ 2566
นางสาววารี แว่นแก้ว รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า กรมบัญชีกลางได้เบิกจ่ายและโอนเงินให้แก่หน่วยงานและร้านค้าที่รับชำระค่าสินค้าและบริการผ่านบัตรสวัสดิการแห่งรัฐ ประจำเดือนกุมภาพันธ์ 2566 ดังนี้
ทุกวันที่ 1 ของเดือน (ไม่สามารถถอนเป็นเงินสดได้ และไม่สะสมในเดือนถัดไป)
- วงเงินซื้อสินค้า 200/300 บาทต่อเดือน
- ส่วนลดค่าซื้อก๊าซหุงต้ม 100 บาทต่อ 3 เดือน (ม.ค. - มี.ค. 66)
- ค่าใช้จ่ายในการเดินทาง ประกอบด้วย
* ค่าโดยสารรถ บขส. 500 บาทต่อเดือน
* ค่าโดยสารรถไฟ 500 บาทต่อเดือน
* ค่าโดยสารรถ ขสมก./รถไฟฟ้า (MRT/BTS/ARL) 500 บาทต่อเดือน (สำหรับผู้ถือบัตรสวัสดิการแห่งรัฐที่อาศัยอยู่ในเขต กทม. และปริมณฑล)
ทุกวันที่ 18 ของเดือน (สามารถถอนเป็นเงินสดได้ และสะสมในเดือนถัดไปได้)
- เงินชดเชยค่าไฟฟ้า ไม่เกิน 315 บาทต่อครัวเรือนต่อเดือน (สำหรับผู้ถือบัตรสวัสดิการแห่งรัฐที่ได้ลงทะเบียนกับ กฟน. กฟภ. และกิจการไฟฟ้าสวัสดิการสัมปทานกองทัพเรือ ที่ใช้ไฟฟ้าไม่เกิน 315 บาทต่อเดือน)
- เงินชดเชยตามจำนวนเงินที่ชำระค่าน้ำประปา ไม่เกิน 100 บาทต่อครัวเรือนต่อเดือน (สำหรับผู้ถือบัตรสวัสดิการแห่งรัฐ ที่ได้ลงทะเบียนกับ กปน. กปภ. ที่ใช้น้ำประปาไม่เกิน 315 บาทต่อเดือน จะได้รับเงินคืนค่าน้ำประปาไม่เกิน 100 บาท (ที่ได้ชำระเงินแล้ว) ส่วนที่เกินจาก 100 บาท ผู้ถือบัตรฯ เป็นผู้ชำระเอง)
ทุกวันที่ 22 ของเดือน (สามารถถอนเป็นเงินสดได้ และสะสมในเดือนถัดไปได้)
- เงินเพิ่มเบี้ยความพิการ 200 บาทต่อเดือน (สำหรับผู้ถือบัตรสวัสดิการแห่งรัฐ ที่มีบัตรประจำตัวคนพิการและได้รับเงินเบี้ยความพิการ)
สำหรับเดือนมกราคม 2566 กรมบัญชีกลางขอรายงานผลการจ่ายเงินให้แก่หน่วยงาน/ร้านค้าที่รับชำระเงินด้วยบัตรสวัสดิการแห่งรัฐ และการโอนเงินเข้ากระเป๋าเงินอิเล็กทรอนิกส์ (e-Money) ตั้งแต่วันที่ 1-31 มกราคม 2566 ดังนี้
สวัสดิการที่ให้เป็นวงเงินในบัตรสวัสดิการแห่งรัฐ จำนวนเงิน (ลบ.)
1 วงเงินค่าซื้อสินค้าอุปโภคบริโภค ประกอบด้วย
- การให้ความช่วยเหลือผ่านบัตรสวัสดิการแห่งรัฐ (200/300 บาทต่อคนต่อเดือน)
- มาตรการช่วยเหลือเงินพิเศษแก่ผู้มีบัตรสวัสดิการแห่งรัฐ เฉพาะเดือนมกราคม 2566 (200 บาทต่อคนต่อเดือน) 6,130.01
3,542.76
2,587.25
2 วงเงินส่วนลดค่าซื้อก๊าซหุงต้ม 195.66
3 วงเงินค่าโดยสารรถเมล์และรถไฟฟ้า 23.01
4 วงเงินค่าโดยสารรถบริษัทขนส่ง จำกัด  6.85
5 วงเงินค่าโดยสารรถไฟ  16.16
รวมจำนวนเงิน (1) 6,371.69
สวัสดิการที่ให้ผ่านกระเป๋าเงินอิเล็กทรอนิกส์ในบัตรสวัสดิการแห่งรัฐ (e-Money) จำนวนเงิน (ลบ.)
1 มาตรการบรรเทาภาระค่าไฟฟ้า  180.07
2 มาตรการบรรเทาภาระค่าน้ำประปา  17.64
3 มาตรการเงินเพิ่มเบี้ยความพิการ ตามมติคณะรัฐมนตรีเมื่อวันที่ 28 มกราคม 2563  215.59
รวมจำนวนเงิน (2) 413.31
รวมจำนวนเงินทั้งสิ้น (1) + (2) 6,785.00
“สำหรับผู้ที่มีบัตรสวัสดิการแห่งรัฐ ยังสามารถใช้บัตรฯ ต่อไปได้ตามปกติ จนกว่ากระทรวงการคลังจะประกาศให้เริ่มใช้บัตรประชาชนแทน ทั้งนี้ สามารถสอบถามเพิ่มเติมได้ที่ Call Center ศูนย์ลูกค้าสัมพันธ์บัตรสวัสดิการแห่งรัฐ 0 2109 2345 หรือ Call Center กรมบัญชีกลาง 0 2270 6400 ในวัน เวลาราชการ" โฆษกกรมบัญชีกลาง กล่าว
วันพฤหัสบดีที่ 2 กุมภาพันธ์ 2566
02/02/2566
​โอกาสทองแรงงานไทย รมว.สุชาติ เจรจาสมาคมนายจ้างฮ่องกงสำเร็จ
​โอกาสทองแรงงานไทย รมว.สุชาติ เจรจาสมาคมนายจ้างฮ่องกงสำเร็จ
วันที่ 2 กุมภาพันธ์ 2566 นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงาน นายบุญชอบ สุทธมนัสวงษ์ ปลัดกระทรวงแรงงาน นายจาตุรนต์ ไชยะคำ กงสุลใหญ่ ณ เมืองฮ่องกง และผู้บริหารระดับสูงกระทรวงแรงงาน ร่วมประชุมหารือกับ คุณอัลกิ้น - เช้ง ไหว่ ก๊อง ประธานสภาองค์การนายจ้างฮ่องกง และคณะ เพื่อหารือประเด็นการจัดส่งแรงงานไทยไปทำงานในฮ่องกง รวมทั้งการเชิญชวนให้นักธุรกิจฮ่องกงได้ไปลงทุนในประเทศไทย ณ Sun Hung Kai Center เมืองฮ่องกง
นายสุชาติ กล่าวว่า ในวันนี้ผม พร้อมด้วยท่านกงสุลใหญ่ ณ เมืองฮ่องกง และผู้บริหารกระทรวงแรงงาน ได้เข้าพบ สภานายจ้างฮ่องกง เพื่อเจรจาหารือสำหรับประเด็นการจัดส่งแรงงานไทยไปทำงานในฮ่องกงนั้น ซึ่งจากการหารือ พบว่า ฮ่องกงขาดแคลนแรงงานหลายสาขาอาชีพ อาทิ ผู้ดูแลผู้สูงอายุ ก่อสร้าง ช่างเชื่อม รปภ.พนักงานออฟฟิช พนักงานสายการบิน เป็นต้น ซึ่งในส่วนของผู้ดูแลผู้สูงอายุต้องการประมาณ 3,000 คน ซึ่งจะต้องมีทักษะในเรื่องการบริบาลผู้สูงอายุ และสามารถพูดภาษาจีนแต้จิ๋วหรือกวางตุ้งได้ สำหรับอัตราเงินเดือนอยู่ที่ประมาณ 52,000 บาท ก่อสร้างต้องการประมาณ 170,000 คน เงินเดือนประมาณ 80,000 บาท รปภ.ต้องการประมาณ 30,000 คนเงินเดือนประมาณ 50,000 บาท
นายสุชาติ กล่าวต่อว่า กระทรวงแรงงาน โดยกรมพัฒนาฝีมือแรงงานมีศูนย์ฝึกอยู่ทั่วประเทศซึ่งมีความพร้อมอยู่แล้วในการฝึกอบรมทักษะฝีมือ up skill /re skill และทักษะด้านภาษาเพิ่มเติมให้ ตลอดจนทดสอบมาตรฐานฝีมือในสาขาต่างๆ ตามความต้องการของนายจ้าง ในส่วนของผู้ดูแลผู้สูงอายุสามารถจัดส่งได้ทันที ซึ่งหลังจากการหารือในครั้งนี้กระทรวงแรงงานจะเชิญสมาคมนายจ้างของฮ่องกงไปเยี่ยมชมกระบวนการฝึกที่ประเทศไทยด้วย ส่วนประเด็นการเชิญชวนให้นักธุรกิจฮ่องกงได้ไปลงทุนในประเทศไทยนั้น กระทรวงแรงงานยินดีที่จะรับเป็นเจ้าภาพในการประสานความร่วมมืออย่างใกล้ชิดเพื่อสนับสนุนให้ภาคเอกชนฮ่องกงได้พบกับ BOI เพื่ออำนวยความสะดวกในการเข้ามาลงทุนธุรกิจในประเทศไทย ซึ่งจะเป็นโอกาสอันดีในการขับเคลื่อนเศรษฐกิจของทั้งสองประเทศต่อไปด้วย
ด้าน คุณอัลกิ้น - เช้ง ไหว่ ก๊อง ประธานสภาองค์การนายจ้างฮ่องกง กล่าวว่า ขอชื่นชมแรงงานไทยเป็นแรงงานที่มีคุณภาพ ขยันทำงาน อดทน เรียนรู้งานได้รวดเร็ว ที่สำคัญมีทักษะและความสามารถที่หลากหลาย โดยเฉพาะช่างเชื่อมไทยเป็นช่างที่มีทักษะฝีมือการทำงานขั้นสูง ซึ่งเป็นที่ไว้วางใจและพึงพอใจของนายจ้างฮ่องกง รวมทั้งแรงงานภาคบริการ อย่างพนักงานนวด สปาไทย ซึ่งถือเป็นเอกลักษณ์และเสน่ห์ของคนไทยที่มีทักษะฝีมือยอดเยี่ยมและการให้บริการเป็นที่ประทับใจทุกครั้งที่ได้ไปเยือนประเทศไทย จากการหารือในวันนี้ประเด็นความต้องการแรงงานไทยนั้น ทางสมาคมจะได้ประสานในรายละเอียดกับกระทรวงแรงงานอย่างใกล้ชิดต่อไป
+++++++++++++++++++
กองเผยแพร่และประชาสัมพันธ์
2 กุมภาพันธ์ 2566
วันพฤหัสบดีที่ 2 กุมภาพันธ์ 2566
ชัยวุฒิเล็งปัญหาลักลอบขายบุหรี่ไฟฟ้าออนไลน์ผิดกฎหมาย หลังปิดกั้นเว็บอย่างต่อเนื่อง เล็งชงเข้านโยบายพรรคพลังประชารัฐ
ชัยวุฒิเล็งปัญหาลักลอบขายบุหรี่ไฟฟ้าออนไลน์ผิดกฎหมาย หลังปิดกั้นเว็บอย่างต่อเนื่อง เล็งชงเข้านโยบายพรรคพลังประชารัฐ
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส) เปิดเผยกรณีการขายบุหรี่ไฟฟ้าทั้งออนไลน์ และการวางขายทั่วไป ว่า ต้องใช้ความร่วมมือกับเจ้าหน้าที่ตํารวจ ในการรวบรวมพยานหลักฐานแล้วก็จับกุมผู้ที่กระทําผิดกฎหมาย แล้วส่งข้อมูลมาทํางานร่วมกับกระทรวง DES ในการขอปิดกั้น ซึ่งเรื่องนี้กระทรวงฯ ดำเนินการมาโดยตลอดแต่ต้องยอมรับว่าบุหรี่ไฟฟ้าเป็นวิถีชีวิตของประชาชนกลุ่มหนึ่ง และในหลายประเทศ โดยเฉพาะประเทศที่พัฒนาแล้ว เช่น ยุโรป, อเมริกา หรือแม้แต่ประเทศญี่ปุ่น ขณะที่ประเทศเพื่อนบ้าน เช่น มาเลเซีย สิงคโปร์ ก็มีหลายประเทศที่ถูกกฎหมาย แต่ประเทศไทย ยังไม่มีกฎหมายรองรับ จึงทำให้เกิดการลักลอบใช้ ลักลอบขาย เกิดช่องทางทําธุรกิจผิดกฎหมาย เกิดส่วย เกิดการเรียกรับผลประโยชน์ และเกิดการขายทั่วไป ไม่ใช่ออนไลน์เพียงอย่างเดียว
สำหรับเรื่องบุหรี่ไฟฟ้า ได้พูดมาตั้งแต่ปีที่แล้ว ว่าตนเห็นด้วยที่ทําให้ถูกกฎหมาย แต่ด้วยอํานาจ หน้าที่ อาจจะทําได้ไม่เต็มที่ แต่ก็จะผลักดันเรื่องนี้ให้เป็นนโยบายของพรรคพลังประชารัฐ ในการเลือกตั้งครั้งนี้ หากได้เป็นรัฐบาล และมีอํานาจหน้าที่เข้ามาทําต่อ จะขอแก้ปัญหานี้ด้วยการผลักดันให้บุหรี่ไฟฟ้าถูกกฎหมาย เป็นการลดผลกระทบด้านสุขภาพของพี่น้องประชาชน เพราะเชื่อว่าบุหรี่ไฟฟ้าสูบแล้วปลอดภัยกว่าสูบบุหรี่จริง ที่สําคัญประเทศที่เจริญแล้ว ประเทศที่พัฒนาแล้วเกือบทุกประเทศได้มีการใช้บุหรี่ไฟฟ้า เพราะฉะนั้นประเทศไทยจึงควรพิจารณาตามความเหมาะสม อย่าฟังเพียงคนบางกลุ่ม
“ส่วนตัวคิดว่า หัวใจสําคัญคือต้องทําเรื่องนี้ให้ถูกกฎหมาย ถ้าคิดว่าเป็นเรื่องของวิถีชีวิตประชาชน เป็นสิทธิเสรีภาพของประชาชน เป็นสิ่งที่คนยอมรับได้ ก็ควรจะทําให้ถูกกฎหมาย อนุญาตให้มีการขาย และเก็บภาษีให้ถูกต้อง ซึ่งสามารถนำภาษีมาใช้ให้เกิดประโยชน์ต่อพี่น้องประชาชนในเรื่องต่างๆ เป็นการลดภาระประชาชน โดยการทำให้ถูกกฎหมาย จะต้องไม่ขัดกับวิถีชีวิตประชาชน ก็จะแก้ปัญหาเรื่องส่วย แก้ปัญหาเรื่องการคอร์รัปชั่น เพราะเราจะเปลี่ยนส่วยเป็นภาษี เอาภาษีมาแก้ปัญหาให้พี่น้องประชาชนในเรื่องอื่นได้อีก ลดภาระประชาชนได้อีกมากด้วย” นายชัยวุฒิ กล่าว
นอกจากนี้ นายชัยวุฒิ ได้กล่าวถึงการปิดแพลตฟอร์มขายสลากออนไลน์ว่า มีความผิดแล้ว และอาจจะมีเรื่องอื่น เช่น เกี่ยวกับการพนันหรือไม่ การขายหวยที่ไม่มีหวย หรือเป็นการบิดเบือนข้อมูล ซึ่งเรื่องนี้ก็มีการดําเนินการปิดเว็บไปแล้วทั้งหมด 12 เว็บไซต์ แต่ยังเหลืออยู่บางเว็บไซต์ที่ยังปิดไม่ได้ เพราะว่ามีการคัดค้านจากเจ้าของเว็บไซต์ ก็อยู่ระหว่างรอคําสั่งศาล ศาลก็คงจะไต่สวน และมีคําสั่งออกมาเร็วๆนี้ ซึ่งเรื่องก็เป็นเรื่องหนึ่งที่กระทรวงดิจิทัลฯ พยายามดําเนินการอยู่ แต่หัวใจสําคัญก็คงอยู่ที่เจ้าหน้าที่ตํารวจ และดีเอสไอก็คงต้องรวบรวมพยานหลักฐานเพิ่มเติมในเรื่องอื่นด้วยเพราะว่า การปิดแค่เรื่องกองฉลากกินแบ่งก็เป็นส่วนหนึ่ง แต่ว่ามันอาจจะมีเรื่องฟอกเงิน หรือเรื่องที่มีความเสียหายหรือความผิดรุนแรงกว่านั้น ต้องติดตามกันต่อไป
________________
วันพฤหัสบดีที่ 2 กุมภาพันธ์ 2566
02/02/2566
​ข่าวดีชาวสวนยาง รอเลยเขตส่งเสริมนวัตกรรมยางพาราระเบียงเศรษฐกิจพิเศษภาคใต้ (SECri) เคาะแล้วประกันรายได้ระยะ4
​ข่าวดีชาวสวนยาง รอเลยเขตส่งเสริมนวัตกรรมยางพาราระเบียงเศรษฐกิจพิเศษภาคใต้ (SECri) เคาะแล้วประกันรายได้ระยะ4
วันที่่ 2 กุมภาพันธ์ 2566 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงความคืบหน้า โครงการเขตส่งเสริมนวัตกรรมยางพาราระเบียงเศรษฐกิจพิเศษภาคใต้ (South Economic Corridor Rubber Innovation: SECri) จ.นครศรีธรรมราช ซึ่งนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้ติดตามความก้าวหน้าและสั่งการให้การยางแห่งประเทศไทย (กยท.) เร่งขับเคลื่อนโครงการเพื่อให้สามารถเริ่มดำเนินการพัฒนาพื้นที่ในปีงบประมาณ 2567 โดยผลการศึกษาความเหมาะสมทางกายภาพ จะให้ใช้พื้นที่ภายใต้การกำกับดูแลของ กยท.โดยแบ่งเป็นสองส่วนคือ 1) พื้นที่เป้าหมายในการพัฒนาอุตสาหกรรมยางพาราและนวัตกรรมยางพารา จำนวน 3,500 ไร่ ตั้งอยู่ที่ อ.ช้างกลาง และ 2) พื้นที่ส่งเสริมเกษตรกรรมสวนอย่างยั่งยืนและเกษตรกรรมสวนยางแบบผสมผสาน จำนวน 3.3 หมื่นไร่ ที่ อ.ช้างกลาง และ อ.ทุ่งใหญ่
นางสาวรัชดา กล่าวว่า กระทรวงเกษตร โดยกยท. ตั้งเป้าให้โครงการนี้เป็นพื้นที่รองรับการพัฒนายางพาราและส่งเสริมนวัตกรรมยางพาราตลอดจนส่งเสริมเกษตรกรรมสวนอย่างยั่งยืนและแบบผสมผสาน สอดรับกรอบการพัฒนาระเบียงเศรษฐกิจภาคใต้ (SEC) ที่เน้นอุตสาหกรรมชีวภาพและการแปรรูปการเกษตรมูลค่าสูง ที่มีการสนับสนุนให้มีการจัดตั้งศูนย์ความเป็นเลิศด้านยางพารา เพื่อการใช้ประโยชน์ยางพาราครบวงจร การสร้างโรงงานต้นแบบสำหรับการผลิตนวัตกรรมยางพารา รวมถึงส่งเสริมให้เกิดผู้ประกอบการใหม่เพื่อพัฒนาผลิตภัณฑ์ยางพารา โดยขณะนี้ มีบริษัทเอกชนทั้งไทยและต่างชาติให้ความสนใจในโครงการแล้วหลายราย ทั้งผู้ผลิตยางต้นน้ำ ผู้ผลิตปลายน้ำ (สินค้าปลายน้ำ เช่น ถุงมือยาง ยางทางเภสัชกรรและการแพทย์ พื้นรองเท้ายาง) และผู้พัฒนาพื้นที่
ทั้งนี้ ภายใต้กรอบระยะเวลาโครงการ 7 ปี คาดว่าจะนำไปสู่ ช่วยกระตุ้นเศรษฐกิจของประเทศได้ถึง 6.8 แสนล้านบาท สร้างงานให้กับประชาชนในพื้นที่ภาคใต้มากถึง 45,000 คน และสร้างรายได้ให้แก่เกษตรกรชาวสวนยางปีละไม่น้อยกว่า 16,000 บาทต่อไร่ โดยการใช้พื้นที่จะประกอบด้วย พื้นที่สำนักงานของหน่วยงานรัฐและเอกชน ศูนย์อบรม ศูนย์ชุมชน พื้นที่โรงงาน คลังสินค้า พื้นที่ต้นแบบสวนยางยั่งยืน ตลาดกลาง ที่อยู่อาศัย อ่างเก็บน้ำ เป็นต้น
นางสาวรัชดา ยังได้แจ้งให้ทราบถึงการพิจารณาโครงการประกันรายได้เกษตรกรชาวสวนยาง ระยะที่4 ว่า ที่ประชุมคณะกรรมการนโยบายการยางธรรมชาติ เมื่อวันที่ 1 ก.พ. 65 มีมติเห็นชอบกรอบวงเงิน 7.64 พันล้านบาท เพื่อประกันรายได้ให้เกษตรกรชาวสวนยางที่ขึ้นทะเบียนกับการยางแห่งประเทศไทยภายในวันที่ 30 มิถุนายน 2565 จำนวน 1.6 ล้านราย พื้นที่สวนยางกรีดรวม 18 ล้านไร่ ระยะเวลาโครงการ ม.ค.66 - ก.ย. 66 (ประกันรายได้เดือน ต.ค. - พ.ย. 65) โดย กยท.จะเป็นผู้เสนอขอรับการจัดสรรงบกลางประจำปีงบประมาณ 2566 จากคณะรัฐมนตรีต่อไป
วันพฤหัสบดีที่ 2 กุมภาพันธ์ 2566
รมว.ดีอีเอส ประชุม Top Executive
รมว.ดีอีเอส ประชุม Top Executive
วันนี้ (2 ก.พ.66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) และคณะผู้บริหารระดับสูง ร่วมประชุม Top Executive ณ ห้องประชุม MDES 1 ชั้น 9 สำนักงานปลัดกระทรวงดีอีเอส
___________________
วันพุธที่ 1 กุมภาพันธ์ 2566
01/02/2566
นายกฯ แจ้งเตือนประชาชนระมัดระวังอากาศช่วง 2-3 ก.พ.นี้ หากจำเป็นต้องออกนอกบ้านควรใช้หน้ากากป้องกัน PM2.5 ขอให้ส่วนราชการ ภาคธุรกิจเอกชน ประชาชน พิจารณา Work From Home ตามความเหมาะสม
นายกฯ แจ้งเตือนประชาชนระมัดระวังอากาศช่วง 2-3 ก.พ.นี้ หากจำเป็นต้องออกนอกบ้าน ควรใช้หน้ากากป้องกัน PM2.5 ขอให้ส่วนราชการ-ภาคธุรกิจเอกชน-ประชาชน พิจารณา Work From Home ตามความเหมาะสม
วันที่ 1 กุมภาพันธ์ 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรีเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยสุขภาพพี่น้องประชาชน จากคาดการณ์แนวโน้มสภาพอากาศที่ส่งผลกระทบต่อฝุ่น PM 2.5 โดยสภาพทางอุตุนิยมวิทยาคาดว่าอัตราการระบายอากาศในช่วงนี้ ถึงวันที่ 3 ก.พ. 66 จะไม่ดี เนื่องจากเพดานอากาศต่ำ เกิดสภาวะอากาศปิดอย่างต่อเนื่อง ประกอบกับช่วงวันที่ 1-2 ก.พ. เป็นช่วงที่บริเวณความกดอากาศสูง หรือมวลอากาศเย็นกำลังแรงจากประเทศจีนแผ่ปกคลุมประเทศไทยมีกำลังอ่อนลง ส่งผลให้เกิดการสะสมของฝุ่นละออง PM 2.5 มีแนวโน้มเพิ่มขึ้น นายกรัฐมนตรีจึงขอเตือนประชาชนให้ระมัดระวังอากาศช่วง 2-3 ก.พ.นี้ หากจำเป็นต้องออกนอกบ้าน ควรใช้หน้ากากป้องกัน PM2.5 หากเป็นไปได้ขอให้ทำงานที่บ้าน (Work From Home) โดยให้ส่วนราชการ ภาครัฐ ภาคธุรกิจเอกชน และประชาชนพิจารณาการ Work From Home ตามความเหมาะสม ด้วยความระมัดระวัง
นายอนุชาฯ กล่าวต่อไปว่า ข้อมูลจากกรมอุตุนิยมวิทยาระบุว่า ช่วงวันที่ 1-3 ก.พ. 66 เป็นช่วงลมอ่อน การสะสมฝุ่นละอองและหมอกควัน อยู่ในเกณฑ์ปานกลางถึงสูง ขอให้ระวังผลกระทบต่อสุขภาพ ทั้งนี้ ควันและฝุ่นจะกระจายไปไม่ลอยสูง โดยค่าฝุ่นจะสูงมากในพื้นที่การจราจรติดขัด ขณะที่ข้อมูลจากสำนักสิ่งแวดล้อม กรุงเทพมหานคร ระบุว่าค่า PM2.5 ในเขตกรุงเทพฯ อยู่ในระดับเริ่มมีผลกระทบต่อสุขภาพในหลายพื้นที่และมีแนวโน้มเพิ่มขึ้น โดยช่วงวันที่ 1-4 ก.พ. 66 พื้นที่กรุงเทพฯ และปริมณฑลควรเฝ้าระวังการสะสมของฝุ่นละออง เนื่องจากสภาพอากาศที่นิ่งและปิด สำหรับช่วงวันที่ 4-8 ก.พ. 66 คาดว่าอัตราการระบายอากาศจะดี อีกทั้งความกดอากาศสูงจากจีนจะออกมานอกชายฝั่ง ทำให้ทิศของลมหนาวนั้นเปลี่ยนจากตะวันออกเฉียงเหนือมาเป็นตะวันออก ส่งผลให้จะมีการเริ่มพัดพาฝุ่นควันจากกัมพูชาเข้าสู่ประเทศไทยโดยเฉพาะภาคตะวันออก ภาคกลาง และกรุงเทพฯ ซึ่งเป็นปรากฏการณ์ปกติของการเปลี่ยนผ่านไปยังฤดูร้อน และลมใต้จะทวีกำลังมากขึ้นเรื่อย ๆ
“ขอให้ประชาชนหลีกเลี่ยงการทำกิจกรรมกลางแจ้ง ใช้หน้ากากป้องกันฝุ่น PM2.5 หรือหน้ากาก N95 หรือใส่หน้ากากอนามัยตลอดเวลา และขอแนะนำให้ประชาชนตรวจสอบข้อมูลคุณภาพอากาศก่อนออกจากบ้าน ผ่านทางแอปพลิเคชันวัดคุณภาพอากาศ เพื่อวางแผนการทำงาน การทำกิจกรรม โดยเฉพาะในพื้นที่ที่คุณภาพอากาศอยู่ในระดับเริ่มมีผลกระทบต่อสุขภาพ/มีผลกระทบต่อสุขภาพ ควรลดระยะเวลา หรืองดการทำกิจกรรมกลางแจ้ง ทั้งนี้ หากมีอาการทางสุขภาพควรปรึกษาแพทย์” นายอนุชาฯ กล่าว
วันพฤหัสบดีที่ 2 กุมภาพันธ์ 2566
02/02/2566
เครือข่ายเกษตรกรช่วยชาติ ขอบคุณรัฐบาลผ่าน รมต.อนุชา ที่ช่วยเร่งรัดแก้ปัญหาที่ดินทำกินและหนี้สินครู แสดงให้เห็นถึงความจริงใจ พร้อมร่วมมือสนับสนุนการทำงานของรัฐบาล
เครือข่ายเกษตรกรช่วยชาติ ขอบคุณรัฐบาลผ่าน รมต.อนุชา ที่ช่วยเร่งรัดแก้ปัญหาที่ดินทำกินและหนี้สินครู แสดงให้เห็นถึงความจริงใจ พร้อมร่วมมือสนับสนุนการทำงานของรัฐบาล
วันนี้ (2 กุมภาพันธ์ 2566) เวลา 11.00 น. ณ ห้องประชุม 109 สำนักงานปลัดสำนักนายกรัฐมนตรี ทำเนียบรัฐบาล นายอนุชา นาคาศัย รัฐมนตรีประจำสำนักนายกรัฐมนตรี พร้อมด้วย นายมงคลชัย สมอุดร รองปลัดสำนักนายกรัฐมนตรี นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ นายสมใจ วิเศษทักษิณ ผู้ช่วยปลัดกระทรวงศึกษาธิการ ได้พบปะผู้แทนเครือข่ายเกษตรกรช่วยชาติ นำโดย นายสุเนตร แก้วคำหาญ พร้อมด้วยผู้แทนเครือข่ายฯ 5 คน เข้าพบเพื่อขอบคุณรัฐมนตรีประจำสำนักนายกรัฐมนตรีที่เร่งดำเนินการแก้ไขปัญหาที่ดินทำกินและปัญหาหนี้สินครู โดยได้ทางออกเป็นที่น่าพอใจจากการประชุมคณะอนุกรรมการแก้ไขปัญหาของเครือข่ายเกษตรกรช่วยชาติ ครั้งที่ 1/2566 เมื่อวันพุธที่ 1 กุมภาพันธ์ 2566 ที่ผ่านมา
นายสุเนตรฯ ผู้แทนเครือข่ายเกษตรกรช่วยชาติ กล่าวว่า การทำงานที่ผ่านมาหลายยุค หลายรัฐบาล ไม่สามารถทำได้ แต่รัฐบาลชุดนี้ สามารถแก้ปัญหาได้ลุล่วง ภายใต้การนำของ พลเอก ประยุทธ์ จันทร์โอชา นายกรัฐมนตรี จากผลการประชุมคณะอนุกรรมการแก้ไขปัญหาของเครือข่ายเกษตรกรช่วยชาติ ครั้งที่ 1/2566 ที่มีรัฐมนตรีประจำสำนักนายกรัฐมนตรรเป็นประธาน แสดงให้เห็นถึงความตั้งใจของรัฐบาลในการแก้ไขปัญหาและช่วยเหลือประชาชนให้พ้นจากความทุกข์ยาก วันนี้จึงอยากจะชื่นชมพร้อมขอขอบคุณรัฐบาล ผ่านทางท่านรัฐมนตรีประจำสำนักนายกรัฐมนตรี ในส่วนของเครือข่ายยินดีร่วมมือและสนับสนุนการดำเนินงานของรัฐบาล เพื่อให้บรรลุเป้าหมายตามที่ตั้งใจไว้
ทางด้าน รัฐมนตรีประจำสำนักนายกรัฐมนตรี กล่าวว่า ตนได้รับมอบหมายจาก พลเอก ประยุทธ์ จันทร์โอชา นายกรัฐมนตรี และพลเอก ประวิตร วงษ์สุวรรณ รองนายกรัฐมนตรี ให้เร่งรัดแก้ไขปัญหาเรื่องที่ดินทำกินและปัญหาหนี้สินให้พี่น้องประชาชนโดยด่วน ซึ่งปัญหาที่เกิดขึ้นกับพี่น้องเครือข่ายเกษตรกรช่วยชาติมีมาเป็นระยะเวลายาวนาน ประชาชนได้รับความเดือดร้อน จึงต้องมีการบูรณาการหน่วยงานที่เกี่ยวข้อง ดำเนินการเร่งรัดหารือแนวทางการให้ความข่วยเหลือ อาทิ สำนักงานปลัดสำนักนายกรัฐมนตรี กระทรวงเกษตรและสหกรณ์ กระทรวงศึกษาธิการ เป็นต้น ทั้งนี้ เป็นความตั้งใจและจริงใจของรัฐบาลต่อการแก้ไขปัญหาทุกระดับ เป้าหมายเพื่อให้ประชาชนหลุดพ้นจากความยากจน มีที่ดินทำกินที่ถูกต้องตามกฎหมาย ลดความเหลื่อมล้ำ และสามารถมีรายได้สามารถหล่อเลี้ยงตัวเองได้ในระยะยาว ส่งผลดีสู่รุ่นลูกรุ่นหลานให้มีชีวิตความเป็นอยู่ที่ดีขึ้น ขอให้ประชาชนมั่นใจว่ารัฐบาลจะไม่ทอดทิ้งแน่นอน แต่การดำเนินงานต้องเป็นไปตามขั้นตอนและกระบวนการ ตามระเบียบ กฎหมาย และมติคณะรัฐมนตรีที่เกี่ยวข้อง อย่างเคร่งครัด ส่วนเรื่องที่ติดขัดในระเบียบข้อกฎหมาย ก็ขอให้หน่วยงานที่เกี่ยวข้องร่วมกันพิจารณาทบทวน ปรับปรุง เพื่อความถูกต้องและเป็นธรรมกับทุกฝ่าย
วันพฤหัสบดีที่ 2 กุมภาพันธ์ 2566
สธ.เผย 14 จังหวัดค่าฝุ่น PM 2.5 เกินมาตรฐานติดต่อกัน 3 วัน เปิดศูนย์ปฏิบัติการฉุกเฉินฯ แล้ว
รองปลัดกระทรวงสาธารณสุข เผยวันนี้ค่าฝุ่น PM 2.5 เพิ่มขึ้น พบเกินค่ามาตรฐาน 51 มคก./ลบ.ม. ติดต่อกัน 3 วัน 14 จังหวัด ให้เปิดศูนย์ปฏิบัติการฉุกเฉินฯ เพื่อบริหารจัดการสถานการณ์แล้ว
รองปลัดกระทรวงสาธารณสุข เผยวันนี้ค่าฝุ่น PM 2.5 เพิ่มขึ้น พบเกินค่ามาตรฐาน 51 มคก./ลบ.ม. ติดต่อกัน 3 วัน 14 จังหวัด ให้เปิดศูนย์ปฏิบัติการฉุกเฉินฯ เพื่อบริหารจัดการสถานการณ์แล้ว ส่วนผู้ป่วยจากโรคที่เกี่ยวกับฝุ่นสัปดาห์นี้มีรายงาน 3.76 แสนคน เพิ่มขึ้น 1.63 แสนคน เป็นกลุ่มโรคทางเดินหายใจสูงสุด
วันนี้ (2 กุมภาพันธ์ 2566) นายแพทย์ณรงค์ อภิกุลวณิช รองปลัดกระทรวงสาธารณสุข กล่าวว่า สถานการณ์ฝุ่นละอองขนาดเล็กกว่า 2.5 ไมครอน (PM 2.5) ในประเทศไทย ขณะนี้มีแนวโน้มเพิ่มสูงขึ้นในหลายพื้นที่ โดยวันนี้พื้นที่ที่มีค่าฝุ่น PM 2.5 เกิน 51 ไมโครกรัมต่อลูกบาศก์เมตร (มคก./ลบ.ม.) ติดต่อกันเกิน 3 วัน (พื้นที่สีแดง) จำนวน 14 จังหวัด ได้แก่ 1.ลำพูน (อ.เมือง อ.ลี้) 2.เชียงใหม่ (อ.เมือง อ.ฮอด อ.เชียงดาว อ.แม่แจ่ม) 3.สุโขทัย (อ.เมือง) 4.นนทบุรี (อ.เมือง อ.ปากเกร็ด) 5.ปทุมธานี (อ.คลองหลวง) 6.พระนครศรีอยุธยา (อ.พระนครศรีอยุธยา)
7.สระบุรี (อ.เฉลิมพระเกียรติ อ.เมือง) 8.อ่างทอง (อ.เมือง) 9.สมุทรสาคร (อ.เมือง อ.กระทุ่มแบน) 10.ราชบุรี (อ.เมือง) 11.สมุทรสงคราม (อ.เมือง) 12.สมุทรปราการ (อ.พระประแดง อ.เมือง อ.บางเสาธง) 13.นครพนม (อ.เมือง) และ 14.กทม. พบ 23 เขตใน 50 เขต โดยค่าเฉลี่ย PM 2.5 อยู่ที่ 101 - 158 มคก./ลบ.ม. จึงได้เปิดศูนย์ปฏิบัติการฉุกเฉินด้านการแพทย์และสาธารณสุขกรณีฝุ่น PM 2.5 ใน 14 จังหวัด เพื่อบริหารจัดการสถานการณ์อย่างเป็นระบบ
นายแพทย์ณรงค์กล่าวว่า จากข้อมูลการเฝ้าระวังโรคจากมลพิษทางอากาศในระบบ HDC ระหว่างวันที่ 1-31 มกราคม 2566 พบว่า สัปดาห์นี้มีจำนวนผู้ป่วยด้วยโรคที่เกี่ยวข้องกับมลพิษทางอากาศจำนวน 376,165 ราย เพิ่มขึ้นจากสัปดาห์ที่ผ่านมา 163,491 ราย โดยกลุ่มโรคที่เจ็บป่วยสูงสุด ได้แก่ กลุ่มโรคทางเดินหายใจ พบ 165,879 ราย เพิ่มขึ้น 72,430 ราย กลุ่มโรคผิวหนังอักเสบ พบ 80,248 ราย เพิ่มขึ้น 31,571 ราย กลุ่มโรคตาอักเสบ พบ 70,206 ราย เพิ่มขึ้น 29,605 ราย โรคหลอดเลือดหัวใจและสมองอุดตันขาดเลือด พบ 54,434 ราย เพิ่มขึ้น 26,828 ราย
สำหรับข้อมูลพฤติกรรมการป้องกันตนเองจากการรับสัมผัส PM 2.5 ของประชาชนพบว่า ช่วงวันที่ 23-29 มกราคม 2566 ประชาชนมีพฤติกรรมการสวมหน้ากากป้องกันฝุ่น 76% ไม่เผาขยะ กระดาษ หรือจุดธูป 59.7% และปิดประตูระหว่างทำงาน 51.6% แนวโน้มเพิ่มขึ้นจากสัปดาห์ก่อนคือวันที่ 16-22 มกราคม 2566 แต่พฤติกรรมการงดออกกำลังกายกลางแจ้ง การลดระยะเวลาออกนอกบ้านและการตรวจเช็กคุณภาพอากาศก่อนออกนอกบ้านมีการปฏิบัติลดลงจากสัปดาห์ที่ผ่านมา ทั้งนี้ ขอย้ำให้ประชาชนตรวจสอบคุณภาพอากาศก่อนออกจากบ้าน หากค่าฝุ่นละอองอยู่ในระดับส่งผลกระทบต่อสุขภาพ ให้ลดหรืองดกิจกรรมกลางแจ้ง หรือสวมหน้ากากป้องกันฝุ่น โดยเฉพาะกลุ่มเสี่ยงที่อาจได้รับผลกระทบทางสุขภาพรุนแรงกว่าคนทั่วไป ส่วนประชาชนที่อยู่บริเวณพื้นที่มีผลกระทบต่อสุขภาพ (พื้นที่สีแดง) ควรหลีกเลี่ยงกิจกรรมกลางแจ้ง หรือใช้อุปกรณ์ป้องกันตนเองหากมีความจำเป็นต้องออกนอกบ้าน และหากมีอาการทางสุขภาพควรปรึกษาแพทย์
************************************************ 2 กุมภาพันธ์ 2566
วันพฤหัสบดีที่ 2 กุมภาพันธ์ 2566
02/02/2566
บารมี รมว.เฮ้ง ยุติข้อพิพาทไทยคิคูวากับสหภาพแรงงานสำเร็จ
บารมี รมว.เฮ้ง ยุติข้อพิพาทไทยคิคูวากับสหภาพแรงงานสำเร็จ
รมว. สุชาติ รุกแก้ไขปัญหาข้อพิพาทแรงงานระหว่างบริษัท ไทยคิคูวา อินดัสทรีส์ จำกัด กับผู้แทนลูกจ้าง ผู้แทนสหภาพแรงงานชิ้นส่วนยานยนต์ไทย ชลบุรี สำเร็จ หลังยกหูเจรจากับทั้งสองฝ่าย พร้อมส่งทีมงานลงพื้นที่แก้ไขปัญหาอย่างต่อเนื่อง ภายใต้หลักสุจริตและแรงงานสัมพันธ์ที่ดี จนทั้งสองฝ่ายเห็นพ้องยุติข้อพิพาทและทำบันทึกข้อตกลงร่วมกัน เดินหน้าจับมือทำงานร่วมกันต่อไป
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึง กรณีข้อพิพาทแรงงาน ระหว่างบริษัท ไทยคิคูวา อินดัสทรีส์ จำกัด กับสหภาพแรงงานชิ้นส่วนยานยนต์ไทย ชลบุรี ว่า ผมเล็งเห็นถึงความเดือดร้อนของพี่น้องผู้ใช้แรงงานทุกคน ไม่ได้นิ่งนอนใจ พร้อมให้ความช่วยเหลือพี่น้องเต็มที่ โดยหวังให้พี่น้องผู้ใช้แรงงานกินดีอยู่ดี ไม่ต้องมาทุกข์ใจกับปัญหาต่าง ๆ ซึ่งกรณีข้อพิพาทข้างต้น ผมได้เกาะติดสถานการณ์รับทราบปัญหาตลอด จึงสั่งการกรมสวัสดิการและคุ้มครองแรงงานให้ลงไปช่วยแก้ปัญหาพี่น้องผู้ใช้แรงงานตามที่ผมแนะนำมาอย่างต่อเนื่อง ตลอดระยะเวลาที่มีการไกล่เกลี่ยทุกครั้ง ผมได้พยายามคิดหาแนวทางแก้ไขปัญหากับทีมงานอย่างเต็มที่ ด้วยความตั้งใจที่อยากจะเห็นพี่น้องผู้ใช้แรงงานได้ตามที่ต้องการ ตั้งแต่เดือนธันวาคม 2565 จนมาถึงวันที่ 31 มกราคม 2566 รวมเจรจาไกล่เกลี่ย 23 ครั้ง ผมได้สั่งให้ทีมงานร่วมเจรจาระหว่างนายจ้างที่มีอำนาจตัดสินใจกับลูกจ้างภายใต้หลัก “แรงงานสัมพันธ์ที่ดี” กระทั่งสามารถหาแนวทางแก้ไขปัญหาร่วมกันจนเป็นที่ยุติของทั้งสองฝ่าย สามารถทำข้อตกลงเกี่ยวกับสภาพการจ้างร่วมกัน ผมรู้สึกยินดีเป็นอย่างยิ่งที่ได้เป็นส่วนหนึ่งในการเป็นสะพานเชื่อมความสัมพันธ์ ให้ทั้งสองฝ่ายผสานใจด้วยความเข้าอกเข้าใจ เพื่อจับมือเดินหน้าก้าวต่อไปอย่างราบรื่นและสัมฤทธิ์ผล
ด้าน นายนิยม สองแก้ว อธิบดี กสร. กล่าวเพิ่มเติมว่า เบื้องหลังความสำเร็จในครั้งนี้ มาจากบารมีท่านรัฐมนตรีว่าการกระทรวงแรงงานที่ท่านเป็น สส ชลบุรี ได้โทรศัพท์สายตรงทั้งสองฝ่าย ให้ร่วมกันหาแนวทางแก้ไขข้อพิพาทแรงงานที่ยืดเยื้อมานานร่วม2เดือนจนสำเร็จได้ ทำให้ทั้งสองฝ่ายเห็นพ้องต้องกันว่าจะยุติข้อพิพาทและทำบันทึกข้อตกลงร่วมกัน มีสาระสำคัญ ได้แก่ บริษัทฯ ตกลงจ่ายเงินโบนัสประจำปี 2565 - 2567,ปรับค่าจ้างประจำปี 2566 – 2568, ปรับเพิ่มค่าครองชีพ และปรับปรุงระเบียบว่าด้วยเงินกองทุนสำรองเลี้ยงชีพ (Provident Fund) โดยมีผลบังคับ ตั้งแต่วันที่ 23 ธันวาคม 2565 ถึงวันที่ 22 ธันวาคม 2568 และตามเงื่อนไขความตกลงของทั้งสองฝ่าย อย่างไรก็ตาม ผมขอเน้นย้ำให้นายจ้าง ลูกจ้างใช้การเจรจาร่วมกันด้วยเหตุผล โดยนายจ้างควรชี้แจงข้อเท็จจริงเพื่อทำความเข้าใจกับลูกจ้างอย่างตรงไปตรงมา โดยยึดหลักสุจริตใจ และขอให้ทั้งสองฝ่ายคำนึงถึงสิทธิ หน้าที่ภายใต้กรอบของกฎหมายและการอยู่ร่วมกันอย่างสันติสุขด้วย
วันพฤหัสบดีที่ 2 กุมภาพันธ์ 2566
02/02/2566
รองนายกฯ พล.อ.ประวิตรฯ ลงพื้นที่ 2 จังหวัดภาคอีสาน พอใจความคืบหน้าการพัฒนาแหล่งน้ำต้นทุนเพิ่ม ประชาชนได้ประโยชน์กว่า 58,000 ครัวเรือน
รองนายกฯ พล.อ.ประวิตรฯ ลงพื้นที่ 2 จังหวัดภาคอีสาน พอใจความคืบหน้าการพัฒนาแหล่งน้ำต้นทุนเพิ่ม ประชาชนได้ประโยชน์กว่า 58,000 ครัวเรือน
วันนี้ (วันที่ 2 กุมภาพันธ์ 2566) เวลา 10.00 น. พลเอก ประวิตร วงษ์สุวรรณ รองนายกรัฐมนตรี และคณะ เดินทางลงพื้นที่ภาคอีสาน 2 จังหวัด ได้แก่ จังหวัดยโสธร และ จังหวัดมุกดาหาร ตรวจติดตามความคืบหน้าการบริหารจัดการน้ำและการพัฒนาแหล่งน้ำต้นทุน เพื่อการเกษตร และรับฟังปัญหาจากประชาชนในพื้นที่ โดยมี ผู้ว่าราชการจังหวัดยโสธร และผู้ว่าราชการจังหวัดมุกดาหาร เลขาธิการสำนักงานทรัพยากรน้ำแห่งชาติและหัวหน้าส่วนราชการต่างๆ ให้การต้อนรับ
โดยภาพรวมสภาพปัญหาการขาดแคลนน้ำยังเกิดขึ้นในบางพื้นที่ที่ฝนทิ้งช่วง สรุปความคืบหน้าการบริหารจัดการทรัพยากรน้ำ ปี 2561-2565 จังหวัดยโสธร มีพื้นที่รับประโยชน์เพิ่ม 61,103 ไร่ ประชาชนได้รับประโยชน์ 33,053 ครัวเรือน สามารถจุน้ำเพิ่ม 37 ล้านลูกบาศก์เมตร พื้นที่ได้รับการป้องกันกว่า 2,500 ไร่ สำหรับ จังหวัดมุกดาหาร มีพื้นที่รับประโยชน์เพิ่ม 51,290 ไร่ ประชาชนได้รับประโยชน์ 25,089 ครัวเรือน สามารถจุน้ำเพิ่ม 11.5 ล้านลูกบาศก์เมตร และสามารถนำน้ำบาดาลมาใช้เพิ่มเกือบ 10 ล้านลูกบาศก์เมตรต่อปี โดยดำเนินทั้งการก่อสร้างแหล่งน้ำ ระบบส่งน้ำ การเพิ่มประสิทธิภาพแหล่งน้ำ และระบบป้องกันน้ำท่วมในพื้นที่ ต่อจากนั้นได้ลงตรวจความคืบหน้าการเพิ่มประสิทธิภาพการกักเก็บน้ำ โครงการอ่างเก็บน้ำห้วยลิงโจน บ.หนองบึง ต.ห้องแซง อ.เลิงนกทา จ.ยโสธร และพบปะทักทาย และรับฟังปัญหาจากประชาชนในพื้นที่
ทั้งนี้ พล.อ. ประวิตร วงษ์สุวรรณ กล่าวพอใจการพัฒนาแหล่งน้ำ และการบริหารจัดการน้ำภาพที่ผ่านมา โดยกำชับ สำนักงานทรัพยากรน้ำแห่งชาติ ถึงการบริหารจัดการน้ำภาพรวม จำเป็นต้องดำเนินการคู่ไปกับการพัฒนาแหล่งน้ำต้นทุน ให้กระจายในทุกพื้นที่ โดยเฉพาะพื้นที่ภาคอีสานที่ฝนทิ้งช่วง โดยต้องพัฒนาและเพิ่มประสิทธิภาพแหล่งน้ำต้นทุน ทั้งน้ำบนดินและน้ำใต้ดินไปพร้อมกัน ให้เชื่อมโยงกับการบริหารจัดการน้ำภาพใหญ่ที่จะเกิดขึ้น โดยเฉพาะหลายโครงการที่ดำเนิการไปแล้ว จำเป็นต้องวางแผน ปรับปรุงและเพิ่มประสิทธิภาพ เพื่อรองรับความต้องการใช้น้ำที่มากขึ้นในอนาคต ลดความเสี่ยงการขาดแคลนน้ำ และยกระดับการบริหารจัดการน้ำให้มีประสิทธิภาพมากขึ้น ทั้งนี้ยังได้กำชับ ขอให้ทุกส่วนราชการ เพิ่มความเข้มข้นดำเนินการตาม 10 มาตรการ รองรับฤดูแล้ง เพื่อป้องกันและบรรเทาปัญหาภัยแล้งในพื้นที่ภาคอีสานภาพรวมที่จะเกิดขึ้น พร้อมย้ำ ขอให้มุ่งทำประโยชน์ให้กับประชาชนอย่างตรงไปตรงมา ด้วยความโปร่งใส
13.00 น. วันเดียวกัน พล.อ.ประวิตร วงษ์สุวรรณ ได้เดินทางไป จังหวัดมุกดาหาร ตรวจติดตามการพัฒนาแหล่งน้ำในพื้นที่ และติดตามโครงการผันน้ำจากแม่น้ำโขงเพื่อการเกษตร รวมทั้งความคืบหน้าการก่อสร้างปรับปรุงตลาดอินโดจีน เพื่อยกระดับเศรษฐกิจในพื้นที่
วันพฤหัสบดีที่ 2 กุมภาพันธ์ 2566
ปลัดดีอีเอส เป็นประธานการประชุมคณะทำงานฯ
ปลัดดีอีเอส เป็นประธานการประชุมคณะทำงานฯ
​
วันนี้(2ก.พ. 66)ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมเป็นประธานการประชุมคณะทำงานเพื่อเตรียมความพร้อมในการเข้าเป็นภาคีอนุสัญญาสหประชาชาติว่าด้วยการใช้การติดต่อสื่อสารอิเล็กทรอนิกส์ในสัญญาระหว่างประเทศณห้องประชุม802ชั้น8สป.ดศ.
________________
วันพฤหัสบดีที่ 2 กุมภาพันธ์ 2566
02/02/2566
รัฐมนตรีว่าการกระทรวงยุติธรรม ควง รอง ผบ.ตร.- เลขาป.ป.ส. โชว์ผลงานรวบขบวนการขนยาบ้าเชียงราย 2 คดีรวม 7.8 ล้านเม็ด ขยายผลยึดทรัพย์ได้แล้ว 12 ล้านบาท
รัฐมนตรีว่าการกระทรวงยุติธรรม ควง รอง ผบ.ตร.- เลขาป.ป.ส. โชว์ผลงานรวบขบวนการขนยาบ้าเชียงราย 2 คดีรวม 7.8 ล้านเม็ด ขยายผลยึดทรัพย์ได้แล้ว 12 ล้านบาท เตรียมรวมหลักฐานสืบสาวถึงคนสั่งการ ขอปชช.ช่วยแจ้งเบาะแสปราบยานรกให้สิ้นซาก
เมื่อวันที่ 2 กุมภาพันธ์ 2566 เวลา 13.45 น. ที่มหาวิทยาลัยราชภัฏเชียงราย นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย พล.ต.อ.ชินภัทร สารสิน รอง ผบ.ตร. นายวราดิศร อ่อนนุช รองผู้ว่าราชการจังหวัดเชียงราย นายวิชัย ไชมงคล เลขาธิการ ป.ป.ส. พล.ต.ท.ปิยะ ต๊ะวิชัย ผบช.ภ.5 พล.ต.ต.พฤทธิพงษ์ ประยูรศิริ รอง ผบช.ภ.5 พล.ต.ต ดุลเดชา อาชวะสมิตระกูล ผบก.ภ.จว.เชียงราย พ.ต.อ.พงษ์สวัสดิ์ ไชยบาล รองผบก.ภ.จว.เชียงราย และนายอภิกิต โรจน์ประเสริฐ ผอ.ปปส.ภาค 5 ร่วมแถลงข่าวผลการจับกุมคดียาบ้า 2 คดีและการขยายผลยึดอายัดทรัพย์สิน
นายสมศักดิ์ กล่าวว่า เมื่อวันที่ 30 ม.ค.66 กองบังคับการสืบสวนสอบสวนตำรวจภูธรภาค 5 ร่วมกับ ชุดสกัดกั้นการลำเลียงยาเสพติดพื้นที่ตอนในภาค 5 สามารถจับกุมผู้ค้ายาเสพติดได้รวม 7 ราย พร้อมของกลาง ยาบ้า 4.6 ล้านเม็ด ได้ที่ด่านตรวจจำบอน ต.ดอยลาน อ.เมือง จ.เชียงราย โดยกลุ่มผู้ค้ายาเสพติดนี้ มีการขนย้ายยาเสพติดเป็นขบวนการ โดยแบ่งเป็น 2 ช่วง ใช้รถยนต์ทั้งหมด 6 คัน ใช้ช่วงละ 3 คัน ในขบวนขนย้ายยาเสพติดแต่ละช่วงจะมีรถบรรทุก 1 คัน รถยนต์นำสำรวจเส้นทาง 1 คัน และ รถยนต์ใช้คุ้มกัน 1 คัน โดยชุดแรกจะลำเลียงจากเชียงราย ไปยังจุดพักยาเสพติด ในพื้นที่ อ.ภูซาง จ.พะเยา จากนั้น ชุดที่สอง ก็จะขนเข้าสู่ตอนในของประเทศ
นายสมศักดิ์ กล่าวอีกว่า ป.ป.ส.สามารถขยายผลไปสู่การยึดอายัดทรัพย์สิน ผู้ต้องหาและผู้ที่เกี่ยวข้อง มี 8 กลุ่มเป้าหมาย ทั้งหมด 22 รายการ มูลค่ารวม 2.5 ล้านบาท และยังมีทรัพย์สินของผู้ต้องหา ที่ตรวจสอบพบการครอบครอง ถือกรรมสิทธิ์ ที่ยังไม่ได้ถูกอายัด เช่น รถยนต์ รถจักรยานยนต์ มูลค่ารวม 2.4 ล้านบาท โดยขณะนี้ อยู่ระหว่างรวบรวมหลักฐาน เพื่อขออนุมัติหมายจับผู้สั่งการว่าจ้างในคดีนี้ โดยจากการขยายผลพบทรัพย์สินเบื้องต้น เช่น รถยนต์ ที่ดิน 5 แปลงจำนวน 53 ไร่ มูลค่ารวม 7.4 ล้านบาท โดยรวมมูลค่าทรัพย์สินของขบวนการขนย้ายยาเสพติดนี้ ทั้งที่ยึดอายัดแล้ว และอยู่ระหว่างตรวจสอบเพื่อยึดอายัดรวม 12 ล้านบาท
นายสมศักดิ์ ยังกล่าวอีกว่า ส่วนอีกคดี เมื่อวันที่ 1 ก.พ.66 ตำรวจชุดสายตรวจ สภ.แม่เจดีย์ สามารถจับกุม นายสุรพงษ์ ลีรัตน์ไพจิตร พร้อมของกลางยาบ้า 3.2 ล้านเม็ด ถูกบรรจุอยู่ในกระสอบ 16 ใบ ได้ที่ ต.แม่เจดีย์ อ.เวียงป่าเป้า จ.เชียงราย โดยขนย้ายยาเสพติดด้วยรถยนต์ซึ่งเป็นรถให้เช่า ซึ่งปปส.ภาค 5 ร่วมกับตำรวจ ทำการขยายผลเพื่อยึดอายัดทรัพย์สิน ที่เกี่ยวข้องกับการค้ายาเสพติด สามารถยึดอายัดทรัพย์สิน เบื้องต้นได้ 5 รายการ เช่น รถบรรทุก บัญชีธนาคาร โทรศัพท์มือถือ โดยขณะนี้อยู่ระหว่างการตรวจสอบบัญชีธนาคาร และทรัพย์สินอื่นเพิ่มเติม พร้อมอยู่ระหว่างการขยายผลจับกุมรถนำ และผู้สั่งการ
"ผมต้องขอบคุณผู้ดำเนินการจับกุม ทั้งตำรวจ ทหาร ป.ป.ส. มหาดไทย และเจ้าหน้าที่ทุกคน ที่ทำงานให้สอดคล้องกับนโยบายการปราบปรามยาเสพติดของรัฐบาล วันนี้ยังมีการลักลอบขนยาเสพติดจากประเทศเพื่อนบ้านเข้ามาในประเทศจำนวนมาก หากประชาชนท่านใดพวกเรารู้ ก็แจ้งเบาะแสให้ป.ป.ส.ได้เลย คนแจ้งก็ได้รางวัลการแจ้ง 5%จากมูลค่าทรัพย์สินด้วย ผมอยากให้ทุกคนช่วยบอกต่อๆกันไปด้วย และหากใครกลัว เราก็ได้ทำระบบ Block chain เพื่อป้องกันข้อมูลคนแจ้งให้ปลอดภัย โดยการใช้เทคโนโลยีที่ทันสมัยมาใช้ในการทำงาน"นายสมศักดิ์ กล่าว
วันพฤหัสบดีที่ 2 กุมภาพันธ์ 2566
กรมทางหลวงชนบท สร้างสะพานข้ามแควหนุมาน อำเภอกบินทร์บุรี จังหวัดปราจีนบุรี เพื่อเพิ่มประสิทธิภาพการคมนาคมขนส่ง
และเพิ่มคุณภาพชีวิตที่ดีให้กับประชาชน ตามนโยบายของรัฐมนตรีว่าการกระทรวงคมนาคม คาดแล้วเสร็จในเดือนพฤษภาคม 2566
กรมทางหลวงชนบท (ทช.) กระทรวงคมนาคม โดยสำนักก่อสร้างสะพาน ดำเนินโครงการก่อสร้างสะพานข้ามแควหนุมาน ตำบลเมืองเก่าและนาแขม อำเภอกบินทร์บุรี จังหวัดปราจีนบุรี เชื่อมระหว่าง หมู่ที่ 15 บ้านวังห้าง ตำบลเมืองเก่า กับ หมู่ที่ 2 บ้านวังห้าง ตำบลนาแขม ปัจจุบันการก่อสร้างมีความคืบหน้า ไปแล้วกว่าร้อยละ 80 คาดว่าจะก่อสร้างเสร็จสมบูรณ์ในเดือนพฤษภาคม 2566 เมื่อก่อสร้างแล้วเสร็จจะช่วยยกระดับคุณภาพชีวิตให้ประชาชนสามารถเดินทางได้อย่างสะดวกปลอดภัย ลดระยะเวลาในการขนส่งพืชผลทางการเกษตร ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยสะพานมีความยาว 230 เมตร ผิวทางกว้าง 9 เมตร พร้อมถนนต่อเชื่อมผิวจราจรคอนกรีตเสริมเหล็ก ความยาวรวม 105 เมตร รวมทั้งมีการทำระบบระบายน้ำ ติดตั้งป้ายจราจร และไฟฟ้าแสงสว่าง ใช้งบประมาณในการก่อสร้างรวม 53.99 ล้านบาท
วันพฤหัสบดีที่ 2 กุมภาพันธ์ 2566
02/02/2566
​รัฐบาลเชิญชวนประชาชนใช้บริการศูนย์รวมข้อมูลภาครัฐ มัดรวมคำแนะนำขั้นตอน เอกสารประกอบ ช่องทางรับบริการ ทุกหน่วยงานครบจบที่เดียวบนเว็บไซต์ info.go.th สืบค้นและเข้าใจง่าย
​รัฐบาลเชิญชวนประชาชนใช้บริการศูนย์รวมข้อมูลภาครัฐ มัดรวมคำแนะนำขั้นตอน เอกสารประกอบ ช่องทางรับบริการ ทุกหน่วยงานครบจบที่เดียวบนเว็บไซต์ info.go.th สืบค้นและเข้าใจง่ายด้วยรูปแบบนำเสนอผ่านอินโฟกราฟฟิกทันสมัย
วันที่่ 2 กุมภาพันธ์ 2566 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่รัฐบาลได้ผลักดันนโยบายการอำนวยความสะดวกแก่ประชาชนในการติดต่อกับทางราชการ สำนักงานพัฒนารัฐบาลดิจิทัล (องค์การมหาชน) (สพร.)และสำนักงานคณะกรรมการพัฒนาระบบราชการ (สำนักงาน ก.พ.ร.) ได้ร่วมกันพัฒนาระบบศูนย์รวมข้อมูลเพื่อติดต่อราชการทุกหน่วยงานไว้ ณ จุดเดียว บนเว็บไซต์ info.go.th เพื่ออำนวยความสะดวกประชาชนและผู้ประกอบการในการเป็นคู่มือแนะนำ ไม่ว่าจะเป็น ขั้นตอน เอกสารประกอบ ช่องทางการ เงื่อนไข ตลอดจนระยะเวลาในการพิจารณาอนุญาตที่ชัดเจนของแต่ละบริการและหน่วยงาน
ล่าสุด สพร.และ สำนักงาน ก.พ.ร. ยังได้พัฒนาเว็บไซต์เวอร์ชั่นใหม่ที่เพิ่มความสะดวกในการสืบค้นมากยิ่งขึ้น ด้วยการนำเสนอเมนูต่างๆ ผ่านอินโฟกราฟฟิกที่เข้าใจง่ายและทันสมัย มีการเชื่อมโยงงานคำแนะนำงานบริการที่เกี่ยวข้องกันมาไว้ด้วยกัน ซึ่งผู้ใช้บริการสามารถสืบค้นคำแนะนำการติดต่อราชการในเรื่องที่ต้องการ ผ่านคำสืบค้น หรือเลือกค้นหาตามกลุ่มผู้ใช้บริการ อาทิ เด็ก สตรีและครอบครัว นักเรียนนักศึกษา ผู้สูงอายุ คนพิการ ผู้มีรายได้น้อย นักท่องเที่ยว เกษตรกร ผู้ประกอบการนักลงทุน ผู้ว่างงาน ลูกจ้าง ผู้ประสบภัย เป็นต้น
นอกจากนี้ ยังสามารถค้นหาคำแนะนำจากหมวดหมู่บริการ ไม่ว่าจะเป็น สวัสดิการ การขอรับเงินชดเชย รักษาพยาบาล งานครอบครัว สัญชาติและถิ่นที่อยู่อาศัย การศึกษา ผู้พิการผู้ดูแลและสวัสดิการ ผู้สูงอายุ รายได้และการจัดการภาษี ที่ดินสิ่งปลูกสร้างสาธารณูปโภค การขับขี่และรถยนต์ การจดทะเบียนธุรกิจและการเลิกกิจการ ใบอนุญาตเกี่ยวข้องกับธุรกิจ หนังสือเดินทาง ใบอนุญาตทำงาน การจ้างแรงงานและกฎหมายแรงงาน จดทะเบียนทรัพย์สินทางปัญหา การร้องเรียนดำเนินคดี
“รัฐบาลขอเชิญชวนประชาชนที่จำเป็นต้องติดต่อหน่วยงานราชการใช้บริการศูนย์รวมข้อมูลเพื่อติดต่อราชการที่เว็บไซต์ info.go.th หรือสแกนคิวอาร์โค้ด เพื่อศึกษาข้อแนะนำทั้งขั้นตอน เอกสาร ช่องทางการเข้ารับบริการ เงื่อนไขและระยะเวลาของบริการ เพื่อเตรียมตัวพร้อมก่อนติดต่อกับทางราชการ ซึ่งจะทำให้การรับบริการต่างๆเป็นไปอย่างรวดเร็วและมีประสิทธิภาพ” น.ส.ไตรศุลี กล่าว
น.ส.ไตรศุลี กล่าวว่า การปรับปรุง info.go.th เวอร์ชั่นใหม่ล่าสุดยังได้เพิ่มข้อมูลจุดบริการสำคัญๆ ให้ประชาชนค้นหาจุดบริการใกล้ที่พักอาศัย พร้อมมีแผนที่นำทางไปจุดรับบริการที่ถูกต้อง นอกจากนี้เว็บไซต์ยังรวบรวบบริการสำคัญอื่นๆ ไว้ที่เดียว เช่น เบอร์โทรฉุกเฉินเกี่ยวกับ เหตุด่วนเหตุร้าย การเดินทางคมนาคม และสาธารณูปโภค แจ้งสถานที่ตั้งตู้บริการภาครัฐ จุดบริการอำเภอยิ้ม ตลอดจนมีบทความให้ความรู้เกี่ยวกับสวัสดิการต่างๆ จากภาครัฐด้วย
วันพฤหัสบดีที่ 2 กุมภาพันธ์ 2566
ปลัดกระทรวงวัฒนธรรมเป็นประธานในพิธีทำบุญตักบาตรเพื่อความเป็นสิริมงคล ประจำเดือนกุมภาพันธ์ 2566
ปลัดกระทรวงวัฒนธรรมเป็นประธานในพิธีทำบุญตักบาตรเพื่อความเป็นสิริมงคล ประจำเดือนกุมภาพันธ์ 2566
ปลัดกระทรวงวัฒนธรรมเป็นประธานในพิธีทำบุญตักบาตรเพื่อความเป็นสิริมงคล ประจำเดือนกุมภาพันธ์ 2566
เมื่อวันที่ 1 กุมภาพันธ์ 2566 นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในพิธีทำบุญตักบาตรเพื่อความเป็นสิริมงคล ประจำเดือนกุมภาพันธ์ โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม นายโกวิท ผกามาศ อธิบดีกรมส่งเสริมวัฒนธรรม นายชัยพล สุขเอี่ยม อธิบดีกรมการศาสนา ผู้บริหาร ข้าราชการ และเจ้าหน้าที่กระทรวงวัฒนธรรมเข้าร่วม ณ ห้องโถง ชั้น 1 และบริเวณด้านหน้าอาคารวัฒนธรรมวิศิษฏ์ กระทรวงวัฒนธรรม
วันพฤหัสบดีที่ 2 กุมภาพันธ์ 2566
รมว.ดีอีเอส ตรวจเยี่ยมดาวเทียม ของบมจ.โทรคมนาคมแห่งชาติ
รมว.ดีอีเอส ตรวจเยี่ยมดาวเทียม ของบมจ.โทรคมนาคมแห่งชาติ
วันนี้ (2 ก.พ.66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) และนายภุชพงค์​ โนดไธสง​ เลขาธิการคณะกรรมการดิจิทัลเพื่อเศรษฐกิจและสังคมแห่งชาติ​ ตรวจเยี่ยมการฝึกอบรมเจ้าหน้าที่ปฏิบัติงานควบคุมดาวเทียม ของบมจ.โทรคมนาคมแห่งชาติ (NT) โดยมี พันเอก สรรพชัยย์ หุวะนันทน์ กรรมการผู้จัดการใหญ่ บริษัท โทรคมนาคมแห่งชาติ จำกัด (มหาชน) หรือ NT ร่วมบรรยายสรุปและให้การต้อนรับ ณ สถานีไทยคม จังหวัดนนทบุรี
___________________
วันพฤหัสบดีที่ 2 กุมภาพันธ์ 2566
วันทหารผ่านศึก คือ วันอะไร ❓
#สำนักงานปลัดกระทรวงกลาโหม #กระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #องค์การสงเคราะห์ทหารผ่านศึก #สำนักงานตำรวจแห่งชาติ
วันพฤหัสบดีที่ 2 กุมภาพันธ์ 2566
รมว. ดีอีเอส จัดอบรมเครือข่ายผู้ประสานงานตรวจสอบข่าวปลอมทุกภาคส่วน เพื่อรู้เท่าทันโลกดิจิทัล
รมว. ดีอีเอส จัดอบรมเครือข่ายผู้ประสานงานตรวจสอบข่าวปลอมทุกภาคส่วน เพื่อรู้เท่าทันโลกดิจิทัล
วันนี้ (2 ก.พ.66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานเปิดอบรมเชิงปฏิบัติการการใช้งานระบบสำหรับประสานงานการตรวจสอบข่าวปลอม และสร้างเครือข่ายผู้ปฏิบัติงานที่เกี่ยวข้องกับการแก้ไขปัญหาข่าวปลอมทั้ง 4 กลุ่มข่าว (เศรษฐกิจ-นโยบายรัฐบาลฯและนิติกร-ภัยพิบัติ และผลิตภัณฑ์สุขภาพ) ภายใต้โครงการศูนย์ต่อต้านข่าวปลอม (Anti Fake News Center: AFNC) ให้กับผู้ประสานงานเครือข่าย ข้าราชการ และหน่วยงานที่เกี่ยวข้อง เพื่อสร้างความเข้าใจในกระบวนการตรวจสอบความถูกต้อง การจัดการข่าวปลอม และการแจ้งกลับมาผ่านศูนย์ฯ อย่างรวดเร็ว เพื่อการเผยแพร่ข่าวที่ถูกต้องร่วมกันและเกิดผลสัมฤทธิ์สูงสุด ณ โรงแรมเซ็นทรา บาย เซ็นทารา ศูนย์ราชการ และคอนเวนชันเซ็นเตอร์ แจ้งวัฒนะ
________________
วันพฤหัสบดีที่ 2 กุมภาพันธ์ 2566
รองปลัด ประชุมคณะกรรมการพาณิชย์อิเล็กทรอนิกส์ ครั้งที่ 1 ประจำปีงบประมาณ 2566
รองปลัด ประชุมคณะกรรมการพาณิชย์อิเล็กทรอนิกส์ ครั้งที่ 1 ประจำปีงบประมาณ 2566
วันนี้ (2 ก.พ.66) ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) เข้าร่วมการประชุมคณะกรรมการพาณิชย์อิเล็กทรอนิกส์ ครั้งที่ 1 ประจำปีงบประมาณ 2566 ผ่านระบบการประชุมทางไกล (Zoom) เพื่อรายงานผลการดำเนินงานตามแผนปฏิบัติการด้านการพัฒนาพาณิชย์อิเล็กทรอนิกส์ ระยะที่ 1 (พ.ศ. 2564 – 2565) และความคืบหน้าการนำเสนอ (ร่าง) แผนปฏิบัติการด้านการพัฒนาพาณิชย์อิเล็กทรอนิกส์ ระยะที่ 2 (พ.ศ.2566 – 2570)
_____________________
วันพฤหัสบดีที่ 2 กุมภาพันธ์ 2566
02/02/2566
​โฆษกรัฐบาลเผย นายกฯ ชื่นชม นักสนุกเกอร์หญิงไทยที่ได้ร่วมแข่งรายการ รายการ 2023 Asia-Pacific Women's Championship ชื่นชม “มิงค์ สระบุรี”
สร้างประวัติศาสตร์ขึ้นเป็นนักสนุกเกอร์หญิงมือ 1 ของโลก
วันนี้ (2 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมผลงานนักสนุกเกอร์หญิงชาวไทย “มิงค์ สระบุรี” ณัชชารัตน์ วงศ์หฤทัย วัย 23 ปี ในการแข่งขันสนุกเกอร์หญิงรายการ 2023 Asia-Pacific Women's Championship ที่นครซิดนีย์ ประเทศออสเตรเลีย เมื่อวันที่ 1 กุมภาพันธ์ 2566
โฆษกประจำสำนักนายกรัฐมนตรี เปิดเผยว่า ผลการแข่งขันสนุกเกอร์หญิงรายการ 2023 Asia-Pacific Women's Championship ที่ผ่านมา “มิงค์ สระบุรี” ณัชชารัตน์ วงศ์หฤทัย นักสนุกเกอร์หญิงชาวไทย ทำผลงานได้อย่างดี เอาชนะคู่แข่ง 3 นัดรวดในรอบแบ่งกลุ่ม ผ่านเข้ารอบ 8 คนสุดท้ายไปพบกับนักสนุกเกอร์หญิงไทยด้วยกัน นั่นคือ “พลอย ขอนแก่น” พลอยชมพู เหล่าเกียรติพงษ์ ทั้งนี้ จากผลงานเข้ารอบ 8 คนสุดท้าย ส่งผลให้ “มิงค์ สระบุรี” ขยับจากมือ 2 แซงหน้า รีแอน อีแวนส์ (Reanne Evans) นักสนุกเกอร์หญิงชาวอังกฤษ ขึ้นไปครองบัลลังก์นักสนุกเกอร์หญิงมือ 1 ของโลกเป็นที่แน่นอนแล้ว พร้อมทั้งสร้างประวัติศาสตร์เป็นนักสนุกเกอร์ไทยคนแรกที่สามารถขึ้นไปครองมือ 1 ของโลกได้สำเร็จ
“นายกรัฐมนตรีชื่นชมและยินดีกับความสำเร็จของนักกีฬา และความสามารถของนักกีฬาสนุกเกอร์หญิงไทยที่ร่วมแข่งทุกคน นักกีฬาไทยมีศักยภาพจนคว้าชัยชนะและได้รับจัดอันดับในโลก เป็นที่น่าภาคภูมิใจ ถือเป็นเครื่องสะท้อนถึงความตั้งใจฝึกซ้อม ฝึกฝน ของนักกีฬา พร้อมทั้งสามารถสร้างชื่อเสียงและประวัติศาสตร์ให้กับวงการกีฬาไทย ทั้งนี้ นายกฯชื่นชมและขอบคุณไปถึงทีมงานผู้ฝึกสอน และเป็นผู้ที่อยู่เบื้องหลังความสำเร็จของนักกีฬา รวมทั้งเชิญชวนคนไทยให้กำลังใจแก่นักกีฬาในการแข่งขันครั้งต่อไป” นายอนุชาฯ กล่าว
วันพฤหัสบดีที่ 2 กุมภาพันธ์ 2566
02/02/2566
โฆษกรัฐบาลเผย นายกฯยินดี ภาคการท่องเที่ยวไทยฟื้นตัว คาดปี 2566 นักท่องเที่ยวต่างประเทศแตะ 28 ล้านคน สร้างมูลค่าการท่องเที่ยวกว่า 1.44 ล้านล้านบาท
คาดว่าการท่องเที่ยวไทยเติบโตในอัตราเร่งกว่า 2.25 ล้านล้านบาท
วันนี้ (วันที่ 2 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับทราบแนวโน้มการฟื้นตัวของภาคการท่องเที่ยวในประเทศไทยในปี 2566 จากจำนวนนักท่องเที่ยวที่เพิ่มขึ้น ทั้งจากจำนวนนักท่องเที่ยวไทยเอง และ นักท่องเที่ยวต่างชาติ ซึ่งได้สั่งการให้หน่วยงานที่เกี่ยวข้องประเมินสถานการณ์อย่างต่อเนื่อง
โฆษกประจำสำนักนายกรัฐมนตรี กล่าวว่า จากสถิติของนักท่องเที่ยวต่างชาติ ที่เข้ามาเยือนในประเทศไทย ช่วงเดือนธันวาคม 2565 มีจำนวนมากถึง 2,241,195 คน โดยอันดับ 1 เป็นนักท่องเที่ยวจาก มาเลเซีย จำนวน 398,295 คน โดยจุดมุ่งหมายที่ได้รับความนิยม ได้แก่ กรุงเทพมหานคร เชียงใหม่ ชลบุรี สงขลา และ ภูเก็ต โดยเฉพาะ ภูเก็ต ที่บรรยากาศการท่องเที่ยวคึกคัก ทั้งในส่วนของย่านเมือง ทะเล หรือ แหล่งท่องเที่ยวทางธรรมชาติ
การกลับมาของนักท่องเที่ยวต่างชาติในปี 2566 ช่วยทำให้สถานการณ์การท่องเที่ยวคึกคัก โดยศูนย์วิเคราะห์เศรษฐกิจ ทีทีบี หรือ ttb analytics ประเมินการเริ่มกลับมาของนักท่องเที่ยวต่างชาติในปี 2566 ช่วยเพิ่มความคึกคักให้กับภูมิภาคปลายทางของนักท่องเที่ยวต่างชาติในพื้นที่ กทม.และปริมณฑล ภาคใต้ และภาคตะวันออก ฟื้นตัวในเชิงปริมาณที่ 80%, 84%, และ 104% ตามลำดับ และคาดว่า ในปี 2566 จะมีนักท่องเที่ยวต่างชาติมาเยือนประเทศไทย เป็นจำนวนถึง 28 ล้านคน สร้างมูลค่าการท่องเที่ยวกว่า 1.44 ล้านล้านบาท โดยมีปัจจัยหนุน จากกลุ่มนักท่องเที่ยว ได้แก่ กลุ่มตะวันออกกลาง กลุ่มนักท่องเที่ยวจากอินเดีย และกลุ่มนักท่องเที่ยวที่มีระยะพักแรมนาน หรือ expat เช่น กลุ่มยุโรป และสหรัฐอเมริกา ซึ่งในปีนี้คาดว่า มูลค่าการท่องเที่ยวไทยเติบโตในอัตราเร่ง 2.25 ล้านล้านบาท
“นายกรัฐมนตรีเชื่อมั่นในศักยภาพด้านการท่องเที่ยว รวมทั้งเอกลักษณ์ เสน่ห์ของไทย ที่จูงใจนักท่องเที่ยวทั้งใน และต่างประเทศได้ไม่ยาก รวมทั้งเชื่อมั่นในโครงสร้างระบบเศรษฐกิจของไทยที่สนับสนุนให้เกิดเงินหมุนเวียนในระบบเศรษฐกิจ ส่งเสริมการสร้างงาน สร้างอาชีพ สร้างรายได้ให้กับคนในทุกพื้นที่ ทั้งนี้ นายกรัฐมนตรีขอบคุณทุกหน่วยงานที่เกี่ยวข้อง และขอให้ทุกภาคส่วนร่วมกัน เสริมสร้างภาพลักษณ์และ ชื่อเสียงด้านการท่องเที่ยวให้กับประเทศ โดยได้สั่งการให้ทุกหน่วยงานปฏิบัติตามกฎระเบียบของประเทศที่ถูกต้อง เหมาะสม” นายอนุชาฯ กล่าว
วันพฤหัสบดีที่ 2 กุมภาพันธ์ 2566
02/02/2566
​นายกฯ เตรียมลงพื้นที่ตรวจราชการ จ.สมุทรสงคราม ศุกร์ 3 ก.พ.นี้ ติดตามความคืบหน้าการดำเนินงานแนวทางการพัฒนาโครงข่ายระบบรถไฟเชื่อมต่อสมุทรสงคราม
​นายกฯ เตรียมลงพื้นที่ตรวจราชการ จ.สมุทรสงคราม ศุกร์ 3 ก.พ.นี้ ติดตามความคืบหน้าการดำเนินงานแนวทางการพัฒนาโครงข่ายระบบรถไฟเชื่อมต่อสมุทรสงคราม ช่วงมหาชัย-ปากท่อ หารือแนวทางการส่งเสริมเศรษฐกิจสร้างมูลค่า ยกระดับรายได้ชาวสมุทรสงคราม
วันที่ 2 กุมภาพันธ์ 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตรียมลงพื้นที่ตรวจราชการ ณ จังหวัดสมุทรสงคราม ในวันศุกร์ที่ 3 กุมภาพันธ์ 2566 เพื่อติดตามความคืบหน้าการดำเนินงานตามนโยบายรัฐบาล และพบปะประชาชน โดยมีกำหนดการ ดังนี้
เวลาประมาณ 10.00 น. นายกรัฐมนตรีออกเดินทางจากสนามเฮลิคอปเตอร์ พล.ม. 2 รอ. เขตพญาไท กรุงเทพฯ ไปยังสนามกีฬาจังหวัดสมุทรสงคราม ต.แม่กลอง อ.เมืองสมุทรสงคราม จ.สมุทรสงคราม โดยเฮลิคอปเตอร์ แล้วนายกรัฐมนตรีจะออกเดินทางจากสนามกีฬาจังหวัดสมุทรสงคราม ไปยังสถานีรถไฟลาดใหญ่ ต.ลาดใหญ่ อ.เมืองสมุทรสงคราม จ.สมุทรสงคราม เพื่อเดินทางด้วยรถไฟขบวนที่ 4383 (สถานีรถไฟลาดใหญ่ - สถานีรถไฟแม่กลอง) ไปยังสถานีรถไฟแม่กลอง เพื่อตรวจติดตามแนวทางการพัฒนาเศรษฐกิจฐานรากและการพัฒนาชุมชนอย่างยั่งยืน โดยเมื่อเดินทางถึงสถานีรถไฟแม่กลอง นายกรัฐมนตรีจะรับฟังรายงานสรุปเกี่ยวกับแนวทางการพัฒนาโครงข่ายระบบรถไฟเชื่อมต่อสมุทรสงคราม และรับฟังรายงานสรุปเกี่ยวกับโครงการก่อสร้างระบบระบายน้ำหลัก และระบบป้องกันน้ำท่วม ชุมชนเมืองสมุทรสงคราม อำเภอเมืองสมุทรสงคราม ระยะที่ 1 พร้อมตรวจเยี่ยมวิถีเศรษฐกิจชุมชนสถานีรถไฟแม่กลอง ต่อจากนั้น นายกรัฐมนตรีและคณะจะเดินไปยังวัดเพชรสมุทรวรวิหาร เพื่อสักการะหลวงพ่อบ้านแหลม และนมัสการพระสมุทรวชิรโสภณ ที่ปรึกษาเจ้าคณะจังหวัดสมุทรสงคราม และเจ้าอาวาสวัดเพชรสมุทรวรวิหาร ณ พระอุโบสถวัดเพชรสมุทรวิหาร
จากนั้นในช่วงบ่าย เวลาประมาณ 13.15 น. นายกรัฐมนตรีจะพบปะกับประชาชนเพื่อหารือแนวทางการส่งเสริมเศรษฐกิจสร้างมูลค่าและการยกระดับรายได้ของประชาชนชาวสมุทรสงคราม ณ วิทยาลัยเทคนิคสมุทรสงคราม ต.ลาดใหญ่ อ.เมืองสมุทรสงคราม ก่อนจะเดินทางกลับ โดยนายกรัฐมนตรีจะเดินทางกลับถึงสนามบินเฮลิคอปเตอร์ พล.ม. 2 รอ. เขตพญาไท กรุงเทพฯ ในเวลาประมาณ 15.30 น. ทั้งนี้ กำหนดการอาจมีการเปลี่ยนแปลงตามความเหมาะสม
วันพฤหัสบดีที่ 2 กุมภาพันธ์ 2566
02/02/2566
นายกฯ ตู่ มอบ รมว.สุชาติ เจรจาขยายตลาดแรงงานฝีมือฮ่องกง หวังโกยเงินเข้าประเทศ
นายกฯ ตู่ มอบ รมว.สุชาติ เจรจาขยายตลาดแรงงานฝีมือฮ่องกง หวังโกยเงินเข้าประเทศ
วันที่2กุมภาพันธ์2566นายสุชาติชมกลิ่นรัฐมนตรีว่าการกระทรวงแรงงานพร้อมด้วยนายสุรชัยชัยตระกูลทองผู้ช่วยรัฐมนตรีว่าการกระทรวงแรงงานและนายบุญชอบสุทธมนัสวงษ์ปลัดกระทรวงแรงงานนำทีมผู้บริหารจากกระทรวงแรงงานเข้าพบMr. SUN Yuk Han, Cris, JP Secretary for labour and Welfareและคณะเพื่อหารือข้อราชการและกระชับความร่วมมือด้านแรงงานในการส่งเสริมการเปิดรับตลาดแรงงานฝีมือ/อาชีพณอาคารรัฐบาลกลางฮ่องกง
นายสุชาติกล่าวว่าท่านพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมีความห่วงใยและมีนโยบายให้พี่น้องแรงงานทุกคนจะต้องมีอาชีพมีรายได้ที่ยั่งยืนจึงสั่งให้ผมเร่งขยายตลาดแรงงานอย่างต่อเนื่องโดยเฉพาะการส่งออกแรงงานฝีมือที่มีคุณภาพมีทักษะไปทำงานในต่างประเทศในวันนี้ผมจึงได้นำคณะผู้บริหารกระทรวงแรงงานมาร่วมกันหารือและขยายตลาดแรงงานที่ฮ่องกงซึ่งถือว่าเป็นครั้งแรกของการเยือนระดับสูงจากไทยหลังจากสถานการณ์โควิด-19คลี่คลายโดยในครั้งนี้ได้ร่วมกันแลกเปลี่ยนความเห็นเพื่อกระชับความร่วมมือด้านแรงงานรวมถึงส่งเสริมให้ฮ่องกงเปิดตลาดสำหรับแรงงานฝีมือ/วิชาชีพจากไทยมากขึ้นในส่วนของกระทรวงแรงงานมีความพร้อมในการจัดเตรียมแรงงานตั้งแต่ต้นทางก่อนไปทำงานไม่ว่าจะเป็นการจัดให้เรียนภาษาท้องถิ่นภาษาอังกฤษการอบรมเกี่ยวกับวัฒนธรรมความเป็นอยู่และการใช้ชีวิตในฮ่องกงก่อนเดินทางไปทำงานโดยมีสำนักงานแรงงานณเมืองฮ่องกงเป็นศูนย์รวมด้านการบริการจ้างแรงงานตลอดจนดูแลแรงงานไทยตั้งแต่ต้นจนครบสัญญาจ้างและต้องขอบคุณรัฐบาลฮ่องกงเป็นอย่างสูงที่ดูแลแรงงานต่างชาติรวมถึงแรงงานไทยในฮ่องกงเป็นอย่างดีโดยเฉพาะในช่วงการแพร่ระบาดของโควิด– 19ในช่วง3ปีที่ผ่านมา
นายสุชาติกล่าวเพิ่มเติมว่าการขยายตลาดแรงงานไทยในฮ่องกงครั้งนี้จะเป็นโอกาสแก่แรงงานฝีมือของไทยอย่างยั่งยืนซึ่งกระทรวงแรงงานสามารถจัดหาแรงงานฝีมือตามที่ฮ่องกงขาดแคลนเช่นผู้ดูแลผู้สูงอายุพนักงานรักษาความปลอดภัยประจำอาคารแรงงานภาคการก่อสร้างช่างซ่อมบำรุงพนักงานขนส่งในสนามบินเจ้าหน้าที่ปฏิบัติงานในสนามบินพ่อครัวแม่ครัวเป็นต้นทั้งนี้เป็นไปตามข้อเรียกร้องของสมาคมนายจ้างฮ่องกงเพื่อให้เกิดการจ้างงานแบบยั่งยืนเป็นการส่งเสริมความร่วมมือภาคแรงงานเพื่อสนับสนุนการพัฒนาเศรษฐกิจของทั้งสองฝ่ายโดยสามารถตอบสนองอุปสงค์และอุปทานของแต่ละฝ่ายได้อย่างมีประสิทธิภาพ
+++++++++++++++++++
กองเผยแพร่และประชาสัมพันธ์
2 กุมภาพันธ์2566
วันพฤหัสบดีที่ 2 กุมภาพันธ์ 2566
​PM to take field visit to Samut Songkhram province on Feb 3
​PM to take field visit to Samut Songkhram province on Feb 3
February 2, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha is scheduled to take a field visit to Samut Songkhram province on February 3, 2023 to follow up on the progress of various operations, implemented under the Government’s policies. His schedule is as follows:
The Prime Minister will leave Bangkok at around 10.00 hrs by a helicopter to arrive at Samut Songkhram Stadium in Muang district. He will, then, travel by train no. 4383 from Lat Yai station to Mae Klong station to observe implementations on grassroots economic development and sustainable community development. Upon arrival at the Mae Klong station, the Prime Minister will listen to the briefing on the development of Samut Songkhram Rail Link Network, and construction progress of the main drainage system and urban flood prevention system (Phase 1). He will, then, observe economic way of life of Mae Klong Station community, and pay respect to Samut Songkhram’s important monks.
Later at around 1315hrs, the Prime Minister will meet with local people at Samut Songkhram Technical College to discuss ways to promote value economy and increase income of the people of Samut Songkhram. He will return to Bangkok at around 1530hrs.
วันพุธที่ 15 กุมภาพันธ์ 2566
15/02/2566
การขยายระยะเวลาปรับลดอัตราเงินนำส่งเข้ากองทุนพัฒนาระบบสถาบันการเงินเฉพาะกิจ ในปี 2566 และการยุติการดำเนินการของกองทุนเพื่อรักษาสภาพคล่องของการระดมทุนในตลาดตราสารหนี้
คณะรัฐมนตรีได้มีมติเมื่อวันที่ 14 กุมภาพันธ์ 2566 เห็นชอบ 1) การขยายระยะเวลาปรับลดอัตราเงินนำส่งเข้ากองทุนพัฒนาระบบสถาบันการเงินเฉพาะกิจ และ 2) การยุติการดำเนินการของกองทุนเพื่อรักษาสภาพคล่องของการระดมทุนในตลาดตราสารหนี้
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า คณะรัฐมนตรีได้มีมติเมื่อวันที่ 14 กุมภาพันธ์ 2566 เห็นชอบ 1) การขยายระยะเวลาปรับลดอัตราเงินนำส่งเข้ากองทุนพัฒนาระบบสถาบันการเงินเฉพาะกิจ และ 2) การยุติการดำเนินการของกองทุนเพื่อรักษาสภาพคล่องของการระดมทุนในตลาดตราสารหนี้ โดยมีรายละเอียดสรุปได้ดังนี้
1) การขยายระยะเวลาปรับลดอัตราเงินนำส่งเข้ากองทุนพัฒนาระบบสถาบันการเงินเฉพาะกิจ ของสถาบันการเงินเฉพาะกิจทั้ง 4 แห่ง ได้แก่ ธนาคารเพื่อการเกษตรและสหกรณ์การเกษตร ธนาคารออมสิน ธนาคารอาคารสงเคราะห์ และธนาคารอิสลามแห่งประเทศไทย ลงกึ่งหนึ่ง ออกไปอีก 1 ปี จากร้อยละ 0.25 ต่อปี เป็นร้อยละ 0.125 ต่อปี (ร้อยละ 0.0625 ต่องวด) ของยอดเงินที่ได้รับจากประชาชน สำหรับรอบการนำส่งเงินในปี 2566 ต่อเนื่องจากที่ปรับลดลงมา 3 ปี เพื่อช่วยลดต้นทุนให้กับสถาบันการเงินเฉพาะกิจและขอให้ส่งผ่านความช่วยเหลือและผ่อนปรนภาระให้กับลูกหนี้ของสถาบันการเงินเฉพาะกิจอย่างต่อเนื่อง ซึ่งสอดคล้องกับนโยบายรัฐบาลที่ต้องการแก้ไขปัญหาหนี้ครัวเรือนอย่างยั่งยืนด้วย
2) การยุติกองทุนเพื่อรักษาสภาพคล่องของการระดมทุนในตลาดตราสารหนี้ (Corporate Bond Stabilization Fund) หรือกองทุน BSF เนื่องจากกองทุนตั้งขึ้นเพื่อเสถียรภาพและสภาพคล่องของตลาดตราสารหนี้ภาคเอกชนที่อาจได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19) แต่ปัจจุบัน มีความจำเป็นลดลงจากภาวะตลาดตราสารหนี้ภาคเอกชนทำงานได้เป็นปกติผู้ออกตราสารหนี้ส่วนใหญ่สามารถระดมทุนได้ตามจำนวนที่เสนอขาย ประกอบกับการแพร่ระบาดของโควิด-19 มีความรุนแรงลดลง และรัฐบาลได้ผ่อนคลายมาตรการเข้มงวดหลายด้านเพื่อสนับสนุนกิจกรรมทางเศรษฐกิจด้วยแล้ว
โฆษกกระทรวงการคลังกล่าวเพิ่มเติมว่า “กระทรวงการคลังได้กำชับให้สถาบันการเงินเฉพาะกิจดูแลและช่วยเหลือลูกหนี้อย่างต่อเนื่อง นอกจากนี้ การยุติกองทุน BSF จะไม่ส่งผลกระทบต่อตลาดตราสารหนี้ และกระทรวงการคลังยังคงติดตามสถานการณ์ทางเศรษฐกิจเพื่อดูแลทั้งภาคธุรกิจและภาคประชาชนอย่างต่อเนื่องต่อไป”
กองนโยบายระบบการเงินและสถาบันการเงิน สำนักงานเศรษฐกิจการคลัง
โทร 02 273 9020 ต่อ 3242 และ 3289
วันพุธที่ 15 กุมภาพันธ์ 2566
สำนักงานเจ้าท่าภูมิภาคสาขาชลบุรี รายงานความคืบหน้าการขจัดคราบน้ำมันรั่วไหลข้างเรือ MSC ALXEA
...
สำนักงานเจ้าท่าภูมิภาคสาขาชลบุรี รายงานความคืบหน้าการขจัดคราบน้ำมันรั่วไหลข้างเรือ MSC ALXEAจากการปั๊มน้ำอับเฉาเรือออก 2,000 ลิตร ให้เข้าสู่สภาพปกติ
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม ได้มอบหมายให้นายภูริพัฒน์ ธีระกุลพิศุทธิ์ รองอธิบดีกรมเจ้าท่า (ด้านปลอดภัย) สั่งการให้สํานักงานเจ้าท่าภูมิภาคสาขาชลบุรี เร่งขจัดคราบน้ำมันให้เสร็จโดยเร็ว ลดผลกระทบต่อสิ่งแวดล้อม ดำเนินการตามกฎหมายอย่างเคร่งครัด และห้ามปล่อยเรือออกจากท่าเด็ดขาด เป็นไปตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ)
วันที่ 15 กุมภาพันธ์ 2566 สำนักงานเจ้าท่าภูมิภาคสาขาชลบุรี ได้รายงานความคืบหน้ากรณี เรือ MSC ALEXA ทำน้ำมันรั่วไหลลงทะเล 2,000 ลิตร (เพิ่มเติม) สถานการณ์ในพื้นที่ขณะนี้ ได้ดำเนินการขจัดคราบน้ำมันเรียบร้อยแล้ว แต่ยังคงเหลือฟิลม์น้ำมันบางๆเล็กน้อย ผู้อำนวยการสำนักงานเจ้าท่าภูมิภาคสาขาชลบุรี และผู้อำนวยการสำนักงานควบคุมการจราจรและความปลอดภัยทางทะเล ได้ประชุมร่วมกับตัวแทนเรือ ประกันภัย เพื่อสรุปผลเรื่องการชดใช้ค่าเสียหาย พร้อมเก็บรายละเอียดการทำความสะอาดเพิ่มเติม และในวันนี้สถานีตำรวจภูธรแหลมฉบัง เรียกนายเรือเข้ารับทราบข้อกล่าวหา คาดว่าจะมีการสั่งฟ้องกรณีดังกล่าวฯ พร้อมนี้ กรมเจ้าท่าจะควบคุมให้หน่วยงานที่เกี่ยวข้องดำเนินการเก็บความเรียบร้อยในการขจัดคราบน้ำมันต่อเนื่อง เพื่อให้เรือในพื้นที่ใกล้เคียงสามารถดำเนินการด้านสินค้าและออกเรือได้ตามปกติ รวมถึงทำความสะอาดข้างเรือและเฟนเดอร์ท่าเรือให้พื้นที่เกิดเหตุกลับเข้าสู่สภาพปกติต่อไป